
1. SAŽETAK DJELOKRUGA RADA ŠKOLE

Škola je osnovnoškolska javna ustanova sukladno odredbama Zakona o ustanovama. Prava i dužnosti Osnivača Škole obavlja Grad Koprivnica na temelju Odluke Ministarstva o prijenosu osnivačkih prava na Grad Koprivnicu (KLASA: 602-02/01-01/1, URBROJ: 532/1-01-01) od 5. studenoga 2001. godine. 
Škola obavlja djelatnost osnovnog odgoja i obrazovanja sukladno Zakonu o odgoju i obrazovanju u osnovnoj i srednjoj školi i Državnom pedagoškom standardu osnovnoškolskog sustava odgoja i obrazovanja.
Škola radi na temelju Statuta Škole te Školskog kurikuluma i Godišnjeg plana i programa rada (Školski Kurikulum i Godišnji plan i program rada škole se donose početkom svake školske godine), a zasnovani su na Nacionalnom kurikulumu i nastavnim planovima i programima rada.
Škola ima dvije područne škole Reku i Jagnjedovec. U matičnoj školi i područnim školama Reka i Jagnjedovec nastava se izvodi tijekom pet radnih dana tjedno u dvije smjene. U matičnoj školi viši razredi (5. – 8.) polaze nastavu u jednoj smjeni, dok se niži razredi (1. – 4.) rotiraju u dvije smjene. U područnoj školi Jagnjedovec je dvorazredna kombinacija (1./3 razred i 2./4. razred). Organizacijski se provodi u obliku redovne nastave, izborne nastave, dopunske nastave, dodatne nastave te izvannastavnih aktivnosti. U matičnoj školi organiziran je Program produženog boravka za učenike od 1. – 4. razreda, produženi boravak organiziran je u četiri grupe.
Prema mjestu izvođenja postoji i izvanučionička nastava koja podrazumijeva ostvarivanje programskih sadržaja izvan školske zgrade: terenska nastava, izleti, škola u prirodi i ekskurzije. Izvanučionička nastava se realizira i provodi sukladno odredbama Pravilnika o izvođenju izleta, ekskurzija i drugih odgojnoobrazovnih aktivnosti izvan škole.
Nastava se za učenike organizira prema uzrastu po razredima, a neposredno izvodi  u razrednom odjelu i obrazovnoj skupini, prema utvrđenom rasporedu nastavnih sati. Sadržajno je nastava podijeljena u nastavne predmete.
Pored obveznih odgojno – obrazovnih programa, u Školi se provode specifični programi i projekti. Programi i projekti provode se na europskoj, nacionalnoj, županijskoj ili gradskoj razini, a postoje programi i projekti koje Škola sama osmišljava i realizira u okviru svog rada.
U školskoj godini 2025./2026. ustrojeno je 35 razredna odjela s 677 učenika (612 učenika u Matičnoj školi, 48 učenika u PŠ Reka i 17 učenika u PŠ Jagnjedovec), ukupno je zaposleno 82 radnika (učitelji, stručni suradnici i administrativno-tehničko osoblje). 
Za učenike od 1. – 4. razreda osiguran je program produženog boravka. Produženi boravak organiziran je u 4 grupe, zaposleno je ukupno 4 učiteljica.
U sklopu projekta ODJEK VII. – Odrastanje u jednakosti zaposleno je 10 pomoćnika u nastavi.

Zakonske i druge podloge na kojima se zasniva program rada Škole 

· Zakon o odgoju i obrazovanju u osnovnoj i srednjoj školi („Narodne Novine“ broj
87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 07/17, 68/18, 98/19, 64/20, 151/22, 155/23, 156/23),
· Zakon o ustanovama („Narodne Novine“ broj 76/93, 29/97, 47/99, 35/08, 127/19 i 151/22),
· Zakon o radu („Narodne novine“ broj 93/14, 127/17, 98/19, 151/22 i 64/23),
· Zakon o proračunu („Narodne Novine“ broj 144/21),
· Pravilnik o proračunskim  kvalifikacijama („Narodne Novine“ broj 4/24),
· Pravilnik o proračunskom računovodstvu i računskom planu („Narodne Novine“ broj,  158/23),
· Pravilnik o polugodišnjem i godišnjem izvještaju o izvršenju proračuna („Narodne novine“ broj 85/23),
· Godišnji plan i program rada Škole za školsku 2025./2026. godinu i Školski kurikulum za 2025./2026. godinu,
· Pravilnik o provedbi Nacionalne strategije za provedbu Školske sheme voća i povrća te mlijeka i mliječnih proizvoda od školske godine 2023./2024. do školske godine 2028./2029.
· Državni pedagoški standard osnovnoškolskog sustava odgoja i obrazovanja („Narodne novine“ broj 63/2008),
· Pravilnik o pomoćnicima u nastavi i stručnim komunikacijskim posrednicima („Narodne novine“ broj 85/24),
· i drugi provedbeni propisi.

Osim navedenih zakona i pravilnika temeljem kojih škola obavlja svoju odgojno-obrazovnu djelatnost,  škola posluje i prema svojim općim aktima : 

· Statut škole
· Pravilnik o radu,
· Pravilnik o zaštiti na radu,
· Pravilnik o videonadzoru,
· Pravilnik o radu školske knjižnice,
· Kućni red škole,
· Pravilnik o sistematizaciji radnih mjesta u OŠ „Antun Nemčić Gostovinski“ Koprivnica,,
· Pravila za upravljanje dokumentarnim gradivom Osnovne škole “Antun Nemčić Gostovinski” Koprivnica,
· Pravilnik o načinu i postupku zapošljavanja u Osnovnoj školi „Antun Nemčić Gostovinski“ Koprivnica,
· Etički kodeks neposrednih nositelja odgojno-obrazovne djelatnosti,
· Pravilnik o provedbi postupaka jednostavne nabave u OŠ „Antun Nemčić Gostovinski“ Koprivnica,
· Pravilnik o načinu korištenja i davanja u najam školskog prostora Osnovne škole „Antun Nemčić Gostovinski“ Koprivnica,
· Pravilnik o promicanju spoznaja o štetnosti duhanskih proizvoda i drugim općim aktima sukladno zakonskim odredbama.







2. OPĆI DIO 

Sažetak računa prihoda i rashoda, računa financiranja, 
prenesenog manjka iz prethodne godine
 i prijenos manjka u slijedeće razdoblje

	SAŽETAK RAČUNA PRIHODA I RASHODA
	
Izvršenje
proračuna za  1-6/2025.
1

	
Rebalans za 2026.
2

	
Izvršenje proračuna za
1-6/2026.
4

	Indeks


4/1
	Indeks


4/2

	PRIHODI UKUPNO 
	1.693.811,37
	3.749.174,00
	1.650.283,41
	97
	44

	Prihodi poslovanja
	1.693.811,37
	3.749.174,00
	1.650.283,41
	97
	44

	Prihodi od prodaje  nefinancijske imovine
	0,00
	0,00
	0,00
	0
	0

	RASHODI UKUPNO
	1.734.784,95
	3.477.685,00
	1.676.386,70
	97
	48

	Rashodi poslovanja
	1.730.886,95
	3.370.901,00
	1.650.432,26
	95
	49

	Rashodi za  nabavu nefinancijske imovine
	3.898,00
	106.784,00
	25.954,44
	666
	24

	RAZLIKA VIŠAK/MANJAK
	-40.973,58
	271.489,00
	-26.103,29
	64
	-10

	SAŽETAK RAČUNA FINANCIRANJA
	
	
	
	
	

	PRIMICI OD FINANCIJSKE IMOVINE I ZADUŽIVANJA
	0,00
	0,00
	0,00
	0
	0

	IZDACI ZA FINANCIJSKU IMOVINU I OTPLATE ZAJMOVA
	0,00
	0,00
	0,00
	0
	0

	RAZLIKA PRIMITAKA I IZDATAKA
	0,00
	0,00
	0,00
	0
	0

	PRENESENI VIŠAK/MANJAK IZ PRETHODNE GODINE
	
	
	
	
	

	PRENESENI REZULTAT POSLOVANJA
	-124.888,62
	-271.489,00
	-271.488,68
	217
	100

	PRIJENOS VIŠKA/MANJKA U SLIJEDEĆE RAZDOBLJE
	-165.862,20
	0,00
	-297.591,97
	179
	0

	UKUPNO PRIHODI, PRIMICI I PRENESENI REZULTAT POSLOVANJA
	1.568.922,75
	3.477.685,00
	1.378.794,73
	88
	40

	UKUPNO RASHODI I IZDACI
	1.734.784,95
	3.477.685,00
	1.676.386,70
	97
	48





2.1.  FINANCIJSKI REZULTAT


U razdoblju od 01.01. do 30.06.2026. godine ostvareni su ukupni prihodi poslovanja u iznosu od 1.650.283,41 eura dok su u istom razdoblju ostvareni ukupni rashodi poslovanja u iznosu od 1.650.432,26  eura što dovodi do manjka prihoda poslovanja u iznosu od 148,85 eura. U razdoblju od 01.01. do 30.06.2026. godine ukupni rashodi za nabavu nefinancijske imovine  iznose 25.954,44 eura, a u istom razdoblju nije bilo ostvarenih prihoda od prodaje nefinancijske imovine te stoga manjak prihoda od nefinancijske imovine iznosi 25.954,44 eura. U razdoblju od 01.01. do 30.06.2026. godine nije bilo ni primitaka ni izdataka od financijske imovine. Ukupan manjak  prihoda i primitaka, odnosno zbroj manjka prihoda poslovanja i manjka prihoda od nefinancijske imovine za razdoblje od 01.01. do 30.06.2026. godine iznosi 26.103,29 eura.
Preneseni manjak prihoda i primitaka iz prethodne godine  iznosi 271.488,68 eura.  Važno je napomenuti da se radi o metodološkom manjku te da je ovaj manjak nastao zbog metodologije knjiženja gdje se rashodi knjiže u trenutku nastanka rashoda,  a prihodi u trenutku naplate računa ili knjiženja prihoda za plaće. Prihodi za pokriće metodološkog  manjka su uplaćeni već u siječnju  2026. godine, prilikom naplate računa te kad se proknjiže prihodi za plaće. Do velikog iznosa prenesenog manjka prihoda dolazi zbog  promjene metodologije knjiženja plaća. Plaća za prosinac 2024. godine proknjižena je 31.12.2024. samo na konto obveza te na konto 19311 – kontinuirani rashodi budućih razdoblja. Rashod za plaću za prosinac 2024. knjižen je na konto rashoda tek 02.01.2025. Počevši od 01.01.2025. godine, rashodi za plaće se  odmah po obračunu knjiže na konto rashoda, zadnji dan u mjesecu, za sve mjesece u godini.  Tako je rashod za plaću za prosinac 2025. godine proknjižen na konto rashoda te se time ujedno i značajno povećava preneseni manjak prihoda. 
Ukupan manjak  prihoda i primitaka za razdoblje od 01.01. do 30.06.2026. godine, koji se prenosi u slijedeće razdoblje, iznosi 297.591,97 eura.  Važno je napomenuti da se radi o metodološkom manjku te da je ovaj manjak nastao zbog metodologije knjiženja gdje se rashodi knjiže u trenutku nastanka rashoda  a prihodi u trenutku naplate računa ili knjiženja prihoda za plaće. Prihodi za pokriće metodološkog  manjka su osigurani i realizirati će se već početkom srpnja ove godine, prilikom naplate računa te kad se proknjiži prihod za plaće. Najveći dio manjka prihoda za ovo razdoblje odnosi se upravo na rashode za plaće jer je zbog promjene metodologije knjiženja, plaća za lipanj  proknjižena odmah na konto rashoda. Prethodnih godina, plaća za lipanj knjižena je samo na konto obveza te na konto 19311 – kontinuirani rashodi budućih razdoblja. 
 
2.2.  OPĆI DIO – PRIHODI


	
Skupina
	
VRSTA PRIHODA
	Rebalans za 2026. godinu
	Izvršenje proračuna za 1-6/2026.
	
Indeks

	63
	Pomoći iz inozemstva i od subjekata unutar općeg proračuna
	2.997.141,00
	1.321.114,99
	44

	
65
	Prihodi od upravnih i administrativnih  pristojbi, pristojbi po posebnim propisima i naknadama
	48.000,00
	28.199,00
	59

	
66
	Prihodi od prodaje proizvoda i robe te pruženih usluga, prihodi od donacija
	1.950,00
	365,00
	19

	67
	Prihodi iz nadležnog proračuna i od HZZO-a temeljem ugovornih obveza
	702.083,00
	300.604,42
	43

	
	UKUPNO:
	3.749.174,00
	1.650.283,41
	44




Od ukupno planiranih prihoda poslovanja za 2026. godinu, u iznosu od 3.749.174,00 eura, do 30.06.2026.  ostvareno je 1.650.283,41 eura. To je 44% planiranih prihoda za 2026. godinu, kao što je i bilo očekivano za prvu polovinu godine. Ostatak planiranih prihoda realizirati će se do kraja godine. Ostvareni prihodi otprilike su isti u odnosu na isto razdoblje prethodne godine. 

63 - Pomoći iz inozemstva i od subjekata unutar općeg proračuna planirane su u iznosu od 2.997.141,00 eura, a u prvoj polovici godine je ostvareno 1.321.114,99 eura odnosno 44% prihoda, kao što je i očekivano za prvu polovinu godine. 
Konto 6361 - Tekuće pomoći proračunskim korisnicima iz proračuna koji im nije nadležan iznose 1.268.453,94 eura i sa indeksom 103 otprilike su iste u odnosu na isto razdoblje prethodne godine. 
Konto  6362 – Kapitalne pomoći proračunskim korisnicima iz proračuna koji im nije nadležan nisu evidentirane  dok u istom razdoblju prethodne godine iznose 898,00 eura. Prihod u razdoblju od 1.1. do 30.06.25. odnosi se na prihod za nabavu opreme za rad s darovitim učenicima, u sklopu projekta koji financira Ministarstvo znanosti, obrazovanja i mladih.
Konto 6381 – na kontu Tekuće pomoći temeljem prijenosa EU sredstava nema evidentiranog prihoda dok u istom izvještajnom razdoblju prethodne godine prihod iznosi  41.696,00 eura. Do velike razlike u iznosu dolazi zbog promjene metodologije knjiženja prihoda. Do završetka projekta i dobivanja pozitivnog izvješća, prihodi se ne knjiže na kontu 6381 već na kontu 27521. Tako će prihod za projekt Erasmus+ za razdoblje 01.06.2025. do 31.08.2026. godine biti će evidentiran na kontu 6381 krajem godine.
Konto 6391 - Tekući prijenosi između proračunskih korisnika istog proračuna iznose 14.255,45 eura i bilježe rast  indeksa na 122 u odnosu na isto razdoblje prethodne godine. Do rasta indeksa dolazi  zbog većih rashoda za  plaće pomoćnika u nastavi. U ovom izvještajnom razdoblju je zaposleno deset pomoćnika u nastavi dok je u istom izvještajnom razdoblju prethodne godine bilo zaposleno osam pomoćnika u nastavi.
Konto 6393 - Tekući prijenosi između proračunskih korisnika istog proračuna temeljem prijenosa EU sredstava iznose 38.405,60 eura i bilježe rast indeksa na 127 u odnosu na isto razdoblje prethodne godine. Do rasta indeksa, kao i na kontu 6391,  dolazi  zbog većih rashoda za  plaće pomoćnika u nastavi. U ovom izvještajnom razdoblju je zaposleno deset pomoćnika u nastavi dok je u istom izvještajnom razdoblju prethodne godine bilo zaposleno osam pomoćnika u nastavi.

65 - Prihodi od upravnih i administrativnih pristojbi, pristojbi po posebnim propisima i naknada planirani su u iznosu od 48.000,00 eura, a odnose se na prihode na kontu 6526 – Prihodi po posebnim propisima (za uslugu produženog boravka učenika nižih razreda). Ostvareni prihodi iznose 28.199,00  eura odnosno 59% od planiranih te bilježe rast indeksa na 111 u odnosu na isto razdoblje prošle godine.  Do rasta prihoda i indeksa dolazi zbog većeg broja učenika koji koriste uslugu produženog boravka te zbog bolje naplate prihoda za sufinanciranje usluge produženog boravka.

66 - Prihodi od prodaje proizvoda i roba te pruženih usluga i prihodi od donacija  planirani su u iznosu od 1.950,00 eura, a do 30.06. ostvareno je svega 365,00 eura odnosno 19% planiranog iznosa. Do velikog pada prihoda u odnosu na planirane dolazi jer u prvoj polovini godine nisu realizirane neočekivane donacije. 
Konto 6615 – Prihodi od pruženih usluga iznose 315,00 eura (od čega se 242,00 eura odnosi na prihod od iznajmljivanja zemljišta) i bilježe pad indeksa na 60 jer je u istom razdoblju prošle godine  škola ostvarila prihod od prodaje viška električne energije putem fotonaponskih ćelija u iznosu od 336,97 eura.  U 2026. godini nije bilo tog prihoda.
Konto 6631 – Tekuće donacije ostvarene su u iznosu od 50,00 eura i bilježe veliki pad indeksa na 3. U istom razdoblju prethodne godine, ostvarene su  tekuće donacije u ukupnom iznosu od 1.830,00 eura, od čega se tisuću eura odnosi na financiranje projekta nastave glazbene kulture (snimanje video spota) a ostatak  donacija namijenjen je za nagrađivanje najboljih učenika.

Konto 6632 – Kapitalne donacije nema evidentiranih prihoda dok je u istom razdoblju prethodne godine ostvarena kapitalna donacija od 130,00 eura, za nabavu informatičke opreme.

67 - Prihodi iz nadležnog proračuna i od HZZO-a temeljem ugovornih obveza  odnose se na financiranje rashoda poslovanja te rashoda za nabavu nefinancijske imovine i evidentirani su na kontu 671. Planirani prihodi za 2026. godinu iznose 702.083,00 eura, a do 30.06.2026. ostvareno je 300.604,42  eura odnosno 43% prihoda, što je i uobičajeno za prvu polovinu godine.
Konto 6711 – Prihodi iz nadležnog proračuna za financiranje rashoda poslovanja ostvareni su u iznosu od 277.023,73 eura te bilježe pad indeksa na 85. Do manjih prihoda i pada indeksa dolazi zato što je početkom 2025. godine  uplaćen prihod za pokriće metodološkog manjka iz 2024. godine iz ovog izvora financiranja koji je iznosio skoro 123.000,00 eura. Računi za ove rashode knjiženi su u prosincu 2024. godine, a prihod je evidentiran u siječnju 2025. godine. Metodološki manjak za 2025. godinu, za koji je prihod  uplaćen početkom 2026. godine, je upola manji. 
Konto 6712 - Prihodi iz nadležnog proračuna za financiranje rashoda za nabavu nefinancijske imovine evidentirani su u iznosu od 23.580,69 eura te bilježe pad indeksa na 85. Prihodi se odnose na financiranje rashoda za nabavu informatičke opreme i video nadzora. U siječnju 2025. godine je uplaćen prihod za pokriće metodološkog manjka od nefinancijske imovine za 2024. godinu, u iznosu od 27.653,75 eura. 

2.3.  OPĆI DIO – RASHODI

RASHODI I IZDACI

	
Skupina
	
VRSTA RASHODA
	Rebalans za 2026. godinu
	Izvršenje proračuna za
 1-6/2026.
	Indeks

	31
	Rashodi za zaposlene
	2.701.013,00
	1.322.325,89
	49

	32
	Materijalni rashodi
	628.288,00
	326.643,29
	52

	
37
	Naknade građanima i kućanstvima na temelju osiguranja i druge naknade
	40.000,00
	0
	0

	38
	Rashodi za donacije
	1.600,00
	1.463,08
	91

	42
	Rashodi za nabavu proizvedene dugotrajne imovine
	106.784,00
	25.954,44
	24

	
	UKUPNO:
	3.477.685,00
	1.676.386,70
	48




Ukupni rashodi (rashodi poslovanja i rashodi za nabavu nefinancijske imovine) planirani su u iznosu od 3.477.685,00 eura, a do 30.06. ostvareno je 1.676.386,70 eura odnosno 48% što je i očekivano za prvu polovinu godine.

Od ukupno planiranih 3.370.901,00 eura rashoda poslovanja za 2026. godinu do 30.06. je ostvareno 1.650.432,26 eura odnosno 49% planiranog iznosa što je i očekivano za prvu polovinu godine. Ostatak planiranih rashoda realizirati će se do kraja godine. Do  pada indeksa na 95 u odnosu na isto razdoblje prethodne godine najvećim dijelom dolazi zbog  promjene metodologije knjiženja plaća.

31 - Rashodi za zaposlene  planirani su u iznosu od 2.701.013,00 eura, a realizirani u iznosu od 1.322.325,89 eura što je 49% od planiranog godišnjeg iznosa, što je i očekivano jer su isplaćene plaće za prvu polovinu godine. Konto 31 bilježi blagi pad indeksa na 94 u odnosu na isto razdoblje prethodne godine. Iako su plaće za prvu polovinu 2026. godine realno veće u odnosu na isto razdoblje prošle godine (zbog rasta plaća uslijed povećanja osnovice za plaću i povećanja broja zaposlenih) do pada indeksa dolazi zbog  promjene metodologije knjiženja plaća. Plaća za prosinac 2024. godine proknjižena je 31.12.2024. samo na konto obveza te na konto 19311 – kontinuirani rashodi budućih razdoblja. Rashod za plaću za prosinac 2024. knjižen je na konto rashoda tek 02.01.2025. Počevši od 01.01.2025. godine, rashodi za plaće se  odmah po obračunu knjiže na konto rashoda, zadnji dan u mjesecu, za sve mjesece u godini.  Na taj način je u razdoblju od 01.01. do 30.06.2025. godine evidentiran rashod za sedam plaća dok je u razdoblju od 01.01. do 30.06.2026. godine evidentiran rashod za šest plaća. To se odnosi na plaće koje se obračunavaju  putem COP-a i financiraju iz izvora tekućih pomoći proračunskim korisnicima iz proračuna koji im nije nadležan.
Zbog gore navedenog razloga dolazi do pada indeksa na 93 i na kontu 3111 – Plaće za redovan rad te na kontu 3132 – Doprinosi za obvezno zdravstveno osiguranje.
Konto 3121 – Ostali rashodi za zaposlene  42.374,67 eura i bilježe  blagi rast indeksa na 106 jer je u ovom izvještajnom razdoblju isplaćeno više ostalih rashoda (materijalna prava po kolektivnom ugovoru) u odnosu na isto razdoblje prethodne godine. Do povećanja iznosa isplaćenih materijalnih prava dolazi i zbog povećanja broja zaposlenih.
32 - Materijalni rashodi planirani su u iznosu od 628.288,00 eura, a do 30.06. je realizirano 326.643,29 eura odnosno 52% planiranog godišnjeg iznosa što je i očekivano za prvu polovinu godine. Rashodi evidentirani na kontu 32 odnose se na rashode za redovito poslovanje škole kao što su ostale naknade troškova zaposlenima, uredski materijal, namirnice za potrebe školske kuhinje, energija, sitni inventar, materijal i usluge tekućeg investicijskog održavanja, usluge prijevoza, telefona i pošte, komunalne usluge, računalne usluge, zdravstveni pregledi zaposlenika, premija osiguranja i drugo. Na pojedinim kontima skupine konta 32 dolazi do velikih odstupanja indeksa u odnosu na isto razdoblje prethodne godine iz različitih razloga.
Konto 3211 - Službena putovanja iznose 7.734,52 eura i bilježe pad indeksa na 35 zbog novog načina knjiženja rashoda za realizaciju Erasmus+ projekta. Rashodi vezanih uz Erasmus+ putovanja (dnevnice per diem i troškovi službenog putovanja) prethodnih godina su knjiženi na konta službenih putovanja (3211). Prema uputi u  Okružnici Ministarstva financija o sastavljanju, konsolidaciji i predaji financijskih izvještaja proračuna, proračunskih i izvanproračunskih korisnika državnog proračuna te proračunskih i izvanproračunskih korisnika proračuna jedinica lokalne i područne (regionalne) samouprave za razdoblje od 1. siječnja do 31. prosinca 2025. godine, od 16.01.2026. godine navedeni rashodi se knjiže na kontu 3213. Krajem 2025. godine svi rashodi vezani uz Erasmus+ putovanja preknjiženi su sa konta 3211 na konto 3213. U izvještaju za razdoblje od 01.01. do 30.06.2025. godine navedeni rashodi su ostali evidentirani na kontu 3211 te zato dolazi do velikih odstupanja u odnosu na isto razdoblje ove godine.
Iz istog razloga dolazi do velikog  rasta indeksa 871 na kontu 3213- Stručno usavršavanje zaposlenika iznose. 
Konto 3214 - Ostale naknade troškova zaposlenima iznose 562,76 eura i bilježe rast indeksa na 250 zbog većeg iznosa troškova naknade za korištenje osobnog automobila za službene svrhe, a to se posebno odnosi na domare škole. Iako se radi o relativno velikom indeksu povećanja, riječ je o zanemarivom povećanju rashoda u iznosu od svega 338,02 eura.
Konto 3221 - Uredski materijal i ostali materijalni rashodi iznose 9.577,62 eura i bilježe pad indeksa na 87 zbog drugačijih potreba za materijalom u prvoj polovini godine. Ostatak planiranih rashoda realizirati će se u drugoj polovini godine. To se posebno odnosi na veće nabavke sredstava za čišćenje, materijala za higijenske potrebe i njegu i uredskog materijala koji će se nabaviti prije početka nove školske godine.
Konto 3223 – Energija iznosi 30.208,87 eura i bilježe rast indeksa na 110 zbog povećanja cijena energenata na tržištu.
Konto 3224 - Materijal i dijelove za tekuće i investicijsko održavanje iznose 5.486,17 eura i bilježe veliki rast  indeksa na 358 zbog većih potreba za navedenim materijalom. Od 01.09.2026. nastava će se u potpunosti održavati  u jednoj smjeni te su potrebni određeni zahvati oko preuređenja i prenamjene prostora. Iako će velik dio radova na uređenju i preuređenju prostora odraditi za to specijalizirane tvrtke, određeni dio radova će odraditi i domari škole tako da je bilo potreba i za većom nabavkom materijala nego inače.
Konto 3225 - Sitni inventar i autogume iznosi 1.329,68 eura i bilježi pad indeksa na 42 jer su u istom razdoblju prethodne godine nabavljeni službeni mobiteli za zaposlenike dok u ovom izvještajnom razdoblju nije bilo tog rashoda.
Konto 3227 - Službena, radna i zaštitna odjeća i obuća  iznosi 1.521,41 eura i bilježi veliki  rast indeksa na 365. Službena, radna i zaštitna odjeća i obuća nabavlja se periodično, u skladu sa stvarnim potrebama. U prvoj polovini 2026. godine je svom tehničkom osoblju  nabavljena nova radna odjeća i obuća.
Konto 3232 Usluge tekućeg i investicijskog održavanja iznose 7.025,53 eura i bilježe ogroman rast indeksa na 480 zbog različite dinamike raznih popravaka. U 2025. godini je većina usluga tekućeg i investicijskog održavanja izvršena u drugoj polovini godine. U ovom izvještajnom razdoblju, od većih iznosa, utrošeno je 2.038,59 eura za doradu sustava zaštite na prednjem ulazu u zgradu škole te 1.164,88 eura za otklanjanje kvara na vodovodnim cijevima u školskoj kuhinji.
Konto 3233 - Usluge promidžbe i informiranja iznose 372,60 eura i odnose se na objavu oglasa u NN te na usluge promidžbe za potrebe EU projekata. U istom razdoblju prošle godine nije bilo rashoda na ovom kontu jer je objava oglasa u NN bila u drugoj polovici godine.
Konto 3234 – Komunalne  usluge iznose 10.088,89 eura i bilježe rast indeksa na 202 iz više razloga. U ovom izvještajnom razdoblju imamo  dodatni rashod za naknadu za oborinske vode u iznosu od 506,00 eura mjesečno a koji nije postojao  u istom izvještajnom razdoblju prošle godine. Povećani su i rashodi za odvoz komunalnog otpada. Osim toga svi računi za potrošnju vode za prosinac 2025. godine (za matičnu i područne škole) kao i račun za naknadu za oborinske vode, nisu knjiženi na dan 31.12.2025. nego na dan 02.01.2026. Škola nije na vrijeme zaprimila e-račune (te nisu mogli biti knjiženi na dan 31.12.25.) zbog problema koji su Koprivničke vode imale sa slanjem e-računa zbog fiskalizacije. Isto tako zbog loših vremenskih uvjeta (velike količine snijega) radnici komunalnog poduzeća nisu mogli na vrijeme očitati stanje vodomjera na dan 31.12.2025., te su svi računi za vodu stigli naknadno i knjiženi na dan 02.01.2026. godine.
Konto 3236 - Zdravstvene i veterinarske usluge  iznose 5.103,34 eura i bilježe rast indeksa na 134 zbog većeg iznosa rashoda za sistematske preglede zaposlenika (iako učitelji obavljaju sistematske preglede u drugoj polovini godine, za vrijeme školskih praznika i godišnjih odmora, zbog isteka ugovora s postojećom klinikom, veći dio zaposlenika nego inače  je iskoristio mogućnost sistematskog pregleda u prvoj polovini godine. U ovom izvještajnom razdoblju povećani su i rashodi za laboratorijske usluge, tj za analizu vode. Zbog nezadovoljavajućih nalaza (olovo i Legionella), moralo se ponavljati uzimanje uzoraka te je došlo i do povećanja rashoda.
Konto 3239 – Ostale usluge iznose 7.764,38 eura i bilježe rast indeksa na 158. Do povećanja rashoda došlo je djelomično zbog većih rashoda za usluge kopiranja. Najveći razlog rasta rashoda i indeksa je usluga rušenja i odvoza drveća (koje se moralo ukloniti u Područnoj školi Reka) u iznosu od 2.000,00 eura.
Na kontu 324 -  Naknade troškova osobama izvan radnog odnosa evidentiran je rashod od 9.690,10 eura a odnosi se najvećim dijelom na troškove putovanja učenika  (troškovi putovanja i Per diem dnevnica) koji su sudjelovali u EU projektima. Na ovom kontu bilježi se  pad  indeksa na 65 zbog drugačije dinamike realizacije učeničkih mobilnosti u odnosu na isto razdoblje prethodne godine.
Konto 3299 - 3299 Ostali nespomenuti rashodi poslovanja iznose 11.486,27 eura i bilježe pad indeksa na 85 zato jer se na ovom kontu knjiže razni rashodi vezani uz učenike, npr.: rashodi za refundaciju troškova učeničkih ekskurzija za učenike romske nacionalne manjine i učenike iz Ukrajine. S obzirom da MZOM doznačuje sredstva za refundaciju izleta na račun škole, a škola ih prosljeđuje organizatoru ekskurzije (turističke agencije), a ne samim učenicima, rashod se ne knjiži na konto 324 već na konto 32999. Rashodi su manji jer je u prvoj polovini godine bilo manje navedenih učeničkih ekskurzija. Rashodi su manji i zbog manjih raznih ostalih troškova vezanih uz brojna natjecanja učenika (kotizacije i sl) i drugih aktivnosti i projekata.

37 - Naknade građanima i kućanstvima na temelju osiguranja i druge naknade planirane su za 2026. godinu u iznosu od 40.000,00 eura i odnose se na besplatne radne udžbenike za učenike Škole. Na dan 30.06. nema evidentiranih rashoda a planirana sredstva  utrošiti će se u drugoj polovini godine, početkom nove školske godine.

38 – Rashodi za donacije, kazne, naknade šteta i kapitalne pomoći  planirani su na kontu 3812- Tekuće donacije u naravi, u iznosu od 1.600,00 eura. Planirani rashod se odnosi na nabavu menstrualnih potrepština za učenice, a realiziran je u iznosu od 1.463,08 eura. 
4 - Rashodi za nabavu nefinancijske imovine planirani su u iznosu od 106.784,00 eura, a do 30.06. je realizirano 25.954,44 eura odnosno 24% planiranih rashoda. Nabavljen je dio informatičke opreme, hladnjak za školsku kuhinju te  je izvršena nadogradnja video nadzora. Ostali planirani rashodi realizirati će se do kraja godine te će se nabaviti školski namještaj, ostatak informatičke opreme kao i završiti proces klimatizacije prostora u iznosu od 43.000,00 eura. Ovi rashodi bilježe rast indeksa na 666 u odnosu na isto razdoblje prethodne godine. Do velikog odstupanja u indeksu dolazi zbog različitog vremena nabave opreme. U istom izvještajnom razdoblju prethodne godine nabavljena je samo informatička oprema u iznosu od 3.898,00 eura dok je ostatak opreme nabavljen u drugoj polovini godine. 
Konto 4221 - Uredska oprema i namještaj  iznosi 15.545,00 eura i bilježe veliki rast indeksa od 399. U ovom izvještajnom razdoblju nabavljena je informatička oprema u iznosu od 15.545,00 eura. U istom izvještajnom razdoblju prethodne godine nabavljena je informatička oprema u iznosu od 3.898,00.
Konto 4227 - Uređaji, strojevi i oprema za ostale namjene iznosi 10.409,44 eura a odnosi se na nabavu opreme za video nadzor u školskoj sportskoj dvorani (5.212,69 eura), nabavu termo preše (u iznosu od 2.373,75 eura, za provođenje slobodnih aktivnosti, financirano iz projekta MZOM) te rashladni ormar u školskoj kuhinji u iznosu od 2.823,00 eura. U istom izvještajnom razdoblju prethodne godine nije bilo evidentiranih rashoda na ovom kontu.
 
3. IZVJEŠTAJ O POSTIGNUTIM CILJEVIMA I REZULTATIMA


Prioritet Škole je pružiti učenicima kvalitetno obrazovanje i odgoj što ostvarujemo:
· stalnim usavršavanjem zaposlenika (seminari, stručni skupovi), praćenjem metodičkih, informatičkih i drugih trendova u odgoju i obrazovanju te podizanjem nastavnog standarda na višu razinu,
· poticanjem učenika na izražavanje kreativnosti, nadarenosti i sposobnosti kroz uključivanje u slobodne aktivnosti, natjecanja, sudjelovanje na literarnim i likovnim natječajima, kroz školske projekte, priredbe te manifestacije u školi i šire,
· poticanje za sudjelovanje na sportskim aktivnostima, uključivanje kroz natjecanja na školskoj razini i šire,
· poticanje otvorene komunikacije povećanjem uključenosti obitelji, lokalne zajednice, socijalnih i drugih partnera u jačanju preventivne uloge škole naspram društveno neprihvatljivih oblika ponašanja,
· razvijanje navike cjeloživotnog učenja, usvajanja zdravih životnih navika, razvoj kompletne mlade osobe s razvijenim samopoštovanjem i građanskom sviješću,
· organiziranje zajedničkih aktivnosti učenika i učitelja tijekom izvannastavnih aktivnosti, na organizaciji u upoznavanju kulturne i duhovne baštine.
· realizacija dijela programa u suradnji s ustanovama, eminentnim  stručnjacima i umjetnicima.
· uključivanjem što većeg broja učitelja, stručnih suradnika i učenika u europske projekte.

Iz godine u godinu postižemo visoku razinu odgojno - obrazovnih postignuća, bogatu kulturnu, sportsku  i  javnu djelatnost kao i značajne uspjehe na natjecanjima i natječajima učenika na lokalnoj i državnoj razini. Uspješno su održana sva natjecanja i smotre sukladno vremeniku  Agencije za odgoj i obrazovanje. Škola je realizirala obuku neplivača koja se održala u lipnju 2026. godine (08.06. do 12.06.2026. godine), obuku su polazili učenici trećeg razreda Matične i Područnih škola Reka i Jagnjedovec.
Godišnji plan i program rada te Školski kurikulum su vrlo uspješno realizirani, učenicima su podijeljene svjedodžbe, proglašeni su najučenici osmih razreda. Učenici su ostvarili iznimne rezultate na državnim natjecanjima u organizaciji Agencije za odgoj i obrazovanje. Također su bili izuzetno uspješni na brojnim nacionalnim i međunarodnim natječajima i smotrama te na taj način proslavili ime Škole i Grada.
Dostavljamo podatke o uspjesima na održanim natjecanjima i smotrama kako slijedi:
Na županijskim natjecanjima iz znanja osvojeno je ukupno 10 prvih mjesta, iz sporta imamo dva prva mjesta, šahisti su osvojili drugo mjesto na državnom natjecanju, dok je zbor mlađeg uzrasta osvojio srebrnu plaketu na 69. Glazbenim svečanostima hrvatske mladeži. Učenici su na državnim natjecanjima iz matematike, Lidrano, Mladi tehničari, Robocup osvojili iznimne rezultate.
Učenici su aktivno s mentorima sudjelovali na međunarodnim i drugim natjecanjima koja su se održavala u organizaciji drugih škola, ustanova, pravnih i fizičkih osoba i osvojili brojne nagrade i priznanja. Posebno ističemo osvojeno prvo mjesto na AToM ligi, ekipnom natjecanju učenika osnovnih i srednjih škola u znanju matematike, fizike i kemije
Egzaktni pokazatelji su brojna i visoka postignuća učenika na nacionalnim i internacionalnim natjecanjima i natječajima u školskoj godini 2025./2026. godini, te broj realiziranih aktivnosti kroz kulturnu i javnu djelatnost, snažna europska dimenzija škole te lijepe okrugle obljetnice koje svjedoče kvaliteti i održivosti školskih politika. Vidljivo je to i u općem uspjehu učenika, kao zbirnom izrazu postignute razine kompetencija ostvarenosti odgojno-obrazovnih ishoda i rezultat ukupnoga procesa vrednovanja tijekom nastavne godine, također i u vertikalnoj prohodnosti i uspješnosti naših učenika u nastavku školovanja.
Dana 26. siječnja 2026. godine naša škola je bila domaćin jubilarnih tridesetih Sportskih igara mladih u Koprivničko-križevačkoj županiji. 
I u drugom polugodištu intenzivno se provodio projekt „Čarobnjaci uma“ sufinanciranog od strane Ministarstva znanosti i obrazovanja u iznosi od 3.786,30 eura. Projekt je inspiriran i osmišljen temeljem popularnog serijala Harry Potter, zbog čega je i dobio naziv „Čarobnjaci uma“, kao spoj teme serijala i darovitosti naših učenika. U projekt su uključeni učenici od 3. do 6. razreda.
Učenička zadruga „Nemčićevi suncokreti“ osmislila je projekt koji je dobio financijsku potporu Ministarstva znanosti, obrazovanja i mladih za provedbu izvannastavnih aktivnosti u iznosu od 2.484,50 eura. Cilj projekta je pružiti učenicima dodatne sadržaje i iskustva kako bi se poticali njihova kreativnost i stvaralaštvo, razvijala financijska pismenost, digitalne kompetencije te kritičko promišljanje.
Učenici novinarske skupine Krijesnice i filmske skupine Mravec naše škole ostvarili su uspjeh na natječaju HEP – Za naše male genijalce. Svojim trudom, kreativnošću i predanim radom osvojili su tri nova računala koja će značajno unaprijediti njihov rad i omogućiti im daljnji razvoj digitalnih i medijskih vještina.
Dugi niz godina Nemčići sudjeluju u provedbi međunarodnog projekta “Čitanje ne poznaje granice / Branje ne pozna meja”. Ove godine u sklopu projekta čitaju priče iz zbirke priča “Ding dong priče” koju je napisala slovenska spisateljica Jana Bauer.
U školi je izražena europska dimenzija, naši zaposlenici aktivno sudjeluju u europskim projektima i erasmus putovanjima. Erasmus+ razmjene izuzetno poticajno djeluju na učenike koji se uče samostalnosti, uče kroz sudjelovanje u školama u inozemstvu, socijalno se osvještavaju, uvažavaju različitosti, uče se empatiji te rastu u svojem emocionalnom i socijalnom razvoju.
Učenici petog i šestog razreda posjetili su učenike Osnovne škole „Roberta Lanzino“, Cosenza. Grad od 70.000 stanovnika smjestio se u južnoj talijanskoj regiji Kalabriji. Posjet je bio obrazovnog i zabavnog karaktera u sklopu projekta Erasmus+
Učenici osmog razreda realizirali su mobilnost u vremenu od  20. – 24. travnja 2026. u Belgiji kod naših „starih” Erasmus partnera – škole Sint-Pieter u gradiću Oostkampu. Cilj mobilnosti bio je upoznati njihov školski sustav, kulturu, zemlju te steći nova poznanstva.
U sklopu Erasmus projekata naša škola je u svibnju 2026. ugostila 22 učenika i 11 učitelja iz jedne francuske i dvije talijanske škole.
Zaposlenici su na Erasmus mobilnostima stekli nova znanja i vještine kojima će obogatiti svoju nastavu i prenijeti to zainteresiranim kolegama iz škole.

Učenici Učeničke zadruge Nemčićevi suncokreti i ove su godine pokazali kako humanost, zajedništvo i pomaganje drugima imaju posebno mjesto u radu naše škole. U sklopu priznanja „Veliko srce koprivničkog djeteta“, koje dodjeljuju Dječje gradsko vijeće Grada Koprivnice i Društvo Naša djeca Koprivnica za djela nesebične pomoći i solidarnosti tijekom 2025. godine, među nominiranima se našla i naša Učenička zadruga Nemčićevi suncokreti. Ovo priznanje dodjeljuje se učenicima, grupama učenika i školama koje svojim djelovanjem promiču humanost, solidarnost, vršnjačku podršku, volontiranje i zajedništvo, a sama nominacija veliko je priznanje za sav trud, rad i humanitarno djelovanje naše zadruge tijekom protekle godine
Obilježili smo značajne datume i obljetnice: Dan sigurnijeg interneta 2026., Valentinovo 2026., Maškare 2026., Dan ružičastih majica 2026., Dan darovitih 2026., Dan voda 2026., Svjetski dan šuma 2026., Svjetski dan voda 2026., Dan znanosti 2026., Dan Roma 2026, Dan planeta Zemlje 2026., Majčin dan 2026., Svjetski dan leptira 2026. i mnoštvo drugih datuma.
U Tjednu Crvenog križa Gradsko društvo Crvenog križa Koprivnica u suradnji sa školama organiziran je prijem učenika svih prvih razreda osnovnih škola u podmladak Crvenog križa.
Osnovna škola “Antun Nemčić Gostovinski“ Koprivnica je i ove godine bila domaćin Županijskog natjecanja iz kemije i Županijskog natjecanja iz hrvatskog jezika. 
Kvaliteta škole svake godine raste. Drago nam je da je i naša škola, prvenstveno  zahvaljujući vrijednim i izuzetnim ljudskim potencijalima, tome značajno doprinijela. 

